CELEX: 32018D0712
Language: el
Date: 2018-05-14 00:00:00
Title: Απόφαση (ΚΕΠΠΑ) 2018/712 του Συμβουλίου, της 14ης Μαΐου 2018, για την τροποποίηση της απόφασης (ΚΕΠΠΑ) 2016/2382 για την ίδρυση Ευρωπαϊκής Ακαδημίας Ασφάλειας και Άμυνας (ΕΑΑΑ)

15.5.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 119/37
            
         ΑΠΌΦΑΣΗ (ΚΕΠΠΑ) 2018/712 ΤΟΥ ΣΥΜΒΟΥΛΊΟΥ
   της 14ης Μαΐου 2018
   για την τροποποίηση της απόφασης (ΚΕΠΠΑ) 2016/2382 για την ίδρυση Ευρωπαϊκής Ακαδημίας Ασφάλειας και Άμυνας (ΕΑΑΑ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 28 παράγραφος 1, το άρθρο 42 παράγραφος 4 και το άρθρο 43 παράγραφος 2,
   Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:
   
               (1)
            
            
               Στις 21 Δεκεμβρίου 2016, το Συμβούλιο εξέδωσε την απόφαση (ΚΕΠΠΑ) 2016/2382 (1) για την ίδρυση Ευρωπαϊκής Ακαδημίας Ασφάλειας και Άμυνας (ΕΑΑΑ).
            
         
               (2)
            
            
               Στις 13 Νοεμβρίου 2017, το Συμβούλιο ενέκρινε τα συμπεράσματα σχετικά με την ασφάλεια και την άμυνα στο πλαίσιο της συνολικής στρατηγικής της ΕΕ.
            
         
               (3)
            
            
               Στις 20 Νοεμβρίου 2017, το Συμβούλιο ενέκρινε τα συμπεράσματα σχετικά με την κοινή ανακοίνωση προς το Ευρωπαϊκό Κοινοβούλιο και το Συμβούλιο: Ανθεκτικότητα, αποτροπή και άμυνα: Οικοδόμηση ισχυρής ασφάλειας στον κυβερνοχώρο για την ΕΕ.
            
         
               (4)
            
            
               Στις 6 Φεβρουαρίου 2018, η διευθύνουσα επιτροπή της ΕΑΑΑ συμφώνησε ότι η ΕΑΑΑ θα πρέπει να αναλάβει να δημιουργήσει μια πλατφόρμα εκπαίδευσης, κατάρτισης, αξιολόγησης και ασκήσεων (ΕΚΑΑ) σχετικά με τον κυβερνοχώρο, επισημαίνοντας την ανάγκη να εξασφαλιστεί συμπληρωματικότητα με τις άλλες ενωσιακές προσπάθειες και πρωτοβουλίες.
            
         
               (5)
            
            
               Μολονότι το προσωπικό της ΕΑΑΑ αποτελείται κυρίως από αποσπασμένους υπαλλήλους, ενδέχεται να χρειαστεί να πληρωθούν κάποιες από τις θέσεις των υπευθύνων κατάρτισης σχετικά με τον κυβερνοχώρο με συμβασιούχο προσωπικό, ώστε να επιτραπεί η ταχεία οικοδόμησης της πλατφόρμας ΕΚΑΑ σχετικά με τον κυβερνοχώρο στην περίπτωση που δεν έχει εντοπιστεί εθνικός εμπειρογνώμονας.
            
         
               (6)
            
            
               Θα πρέπει, επομένως, να καθοριστεί νέο ποσό δημοσιονομικής αναφοράς για την περίοδο από την 1η Ιανουαρίου 2018 έως τις 31 Δεκεμβρίου 2018.
            
         
               (7)
            
            
               Η απόφαση (ΚΕΠΠΑ) 2016/2382 θα πρέπει, κατά συνέπεια, να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση (ΚΕΠΠΑ) 2016/2382 τροποποιείται ως εξής:
   
               1)
            
            
               στο άρθρο 3, προστίθεται το ακόλουθο στοιχείο:
               
                           «ια)
                        
                        
                           να στελεχωθούν οι διοικήσεις των κρατών μελών και της Ένωσης με καταρτισμένους υπαλλήλους, εξοικειωμένους με τις πολιτικές, τα θεσμικά όργανα, τις διαδικασίες και τις βέλτιστες πρακτικές της Ένωσης στον τομέα της κυβερνοασφάλειας και της κυβερνοάμυνας.»·
                        
                     
         
               2)
            
            
               στο άρθρο 4 παράγραφος 2, προστίθεται το ακόλουθο στοιχείο:
               
                           «η)
                        
                        
                           ευαισθητοποίηση όσον αφορά τον κυβερνοχώρο και μαθήματα υψηλού επιπέδου, μεταξύ άλλων προς στήριξη αποστολών και επιχειρήσεων ΚΠΑΑ.»·
                        
                     
         
               3)
            
            
               στο άρθρο 13 παράγραφος 1, το στοιχείο γ) αντικαθίσταται από το ακόλουθο κείμενο:
               
                           «γ)
                        
                        
                           συμβασιούχους υπαλλήλους βάσει του βελγικού δικαίου, σε περίπτωση που δεν έχει εντοπιστεί εθνικός εμπειρογνώμονας για τη θέση διοικητικού και οικονομικού εμπειρογνώμονα ή για τις θέσεις υπευθύνων κατάρτισης σχετικά με τον κυβερνοχώρο και κατόπιν έγκρισης της διευθύνουσας επιτροπής.»·
                        
                     
         
               4)
            
            
               στο άρθρο 16, η παράγραφος 2 αντικαθίσταται από το ακόλουθο κείμενο:
               «2.   Το ποσό δημοσιονομικής αναφοράς που προορίζεται για την κάλυψη των δαπανών της ΕΑΑΑ για την περίοδο από την 1η Ιανουαρίου 2018 έως τις 31 Δεκεμβρίου 2018 είναι 1 308 164,00 EUR.
               Το ποσό δημοσιονομικής αναφοράς που προορίζεται για την κάλυψη των δαπανών της ΕΑΑΑ σε μεταγενέστερες περιόδους καθορίζεται από το Συμβούλιο.».
            
         Άρθρο 2
   Έναρξη ισχύος
   Η παρούσα απόφαση αρχίζει να ισχύει από την ημερομηνία της έκδοσής της.
   
      Βρυξέλλες, 14 Μαΐου 2018.
      
         
            Για το Συμβούλιο
         
         
            H Πρόεδρος
         
         E. ZAHARIEVA
      
   
   
      (1)  Απόφαση (ΚΕΠΠΑ) 2016/2382 του Συμβουλίου, της 21ης Δεκεμβρίου 2016, για την ίδρυση Ευρωπαϊκής Ακαδημίας Ασφάλειας και Άμυνας (ΕΑΑΑ) και την κατάργηση της απόφασης 2013/189/ΚΕΠΠΑ (ΕΕ L 352 της 23.12.2016, σ. 60).